**A- *Møteprotokoll***

RiddoDuottarMuseat

Styremøte på Kautokeino bygdetun 24.03.22 kl. 10:00-14:00.

Tilstede:

Marit Meløy Styreleder

Hilde Skanke Nestleder

Olaug Larsson Styremedlem

Sten Magnar Nikodemussen Styremedlem

Stine Marie Høgden Vara

Ellen J Sara Eira vara

Ellen Bals Ansatterepresentant/styremedlem.

Anne May Olli Sekr.

Ingvald Laiti, Averdi Deltok digitalt i sak 6/22 og 7/22

Fraværende: Marianne Balto, Ann Britt Eira Sara

**Saknr: SAK**

**04-2022 Godkjenning av innkalling og saksliste**

Godkjenning av innkalling og saksliste.

Sak 4-9 og 12 ble tatt før lunsj kl 12.Stine Marie Høgden deltok på møtet til lunsj. Ellen J. Sara Eira og Svein Atle Somby forlot styremøtet kl 12:55 og deltok dermed ikke på sak 10, 11 og 13.

Vedtak: Godkjent.

**05-2022 Valg av to personer til å signere protokoll.**

Valg av to personer til å signere protokoll

Vedtak: Enstemmig valgt Svein Atle Somby og Sten Magnar Nikodemussen.

**1. ORIENTERINGSSAKER**

**06-2022 ORIENTERINGER**

Regnskap hittil i år

- Sámiid Vuorká-Dávvirat har i anledning av 50 år markeringen utarbeidet en logo. Nå har alle de kulturhistoriske

lokalmuseene egne logo i tillegg til RDM- felleslogoen.

- Informasjon om arrangementet 12.4 i Karasjok

- Situasjon Porsanger museum vedr lokaler

- Situasjon Kokelv sjøsamiske museum vedr lokaler

- Situasjon Kautokeino bygdetun (omvisning på lokalene)

- Progresjon byggesak Karasjok

- Progresjon Máze prosjekt

- Krigen i Ukraina, uttalelse fra RDM.

**Vedtak:** Tatt til orientering.

**2. OPPFØLGINGSSAKER**

**Ingen saker**

**3. BESLUTNINGSSAKER**

**Sak 7-2022 Årsregnskap 2021**

1. Dokumenter:

* Averdi kommentarer til regnskapet
* Offentlig regnskap 2021

1. Saksutredning:

Driftsresultatet til RDM ble på kr. 15.792,-

Billettinntekten var på kr. 268 495,- som er en nedgang på 34% fra normalåret 2019, men en økning på hele 65% fra 2020. RDM fikk ingen kompensasjon for tapte billettinntekter i 2021.

Arbeidskapitalen til RDM var på 2 millioner kroner pr 31.12.21.

RDM har i 2021 18 årsverk og sykefraværet har vært på 7,4%. Langtidssykemelding og covid-19 tiltak er årsak til økningen.

1. Forslag til vedtak:

Årsregnskap for 2021 godkjennes

1. Vedtak: Årsregnskap for 2021 godkjennes

**Sak 8-2022 Årsmelding 2021**

1. Dokumenter:

* Årsmelding 2021

1. Saksutredning:

Til tross for pandemi og begrensinger, har RDMs museer og kunstmagasin hatt stor aktivitet.

RDM har begynt å bruke sosiale medier mer enn tidligere. Det har derfor blitt mer oppmerksomhet til RDM, og dermed en større etterspørsel på flere områder. Mange av områdende som RDM jobber med gir først resultater over tid. Det er både i forhold til samlinger, men også holdningsskapende arbeid gjennom å være en urfolksinstitusjon.

Museene i RDM jobber fra et lokalt nivå til et internasjonalt nivå, der vi har fått mer nasjonal og internasjonal oppmerksomhet de siste årene.

1. Forslag til vedtak:

Årsmelding 2021 godkjennes

1. Vedtak: Godkjent med de endringer som fremkom under møtet.

**Sak 9-2022 Aktivitetsplan 2022-23**

1. Dokumenter:

* Aktivitetsplan 2022-2023
* Tilskudds brev Sametinget 2022
* Museumsetiske regelverk: <https://www.kulturradet.no/documents/10157/2bcf94db-d79d-4b5f-834b-384ea304580f>

1. Saksutredning:

RDMs museer og kunstmagasin har de siste årene blitt synlige og fått flere og større aktivitetsnivå. Dessverre har ikke hverken de menneskelige eller økonomiske ressursene fulgt opp aktivitetsnivået. Vi ser det derfor som nødvendig å synliggjøre at dette medfører begrensinger. Det vil være færre nye prosjekter fremover, da de ansatte i RDM skal få ro til å fullføre eksisterende prosjekter og ordinær drift. Vi ser også på andre måter å tilfredsstille forventninger til RDM utenfra – gjennom samarbeid. For eksempel er det forventninger om forskning, men uten menneskelig og økonomisk kapasitet betyr det å inngå i forskningsprosjekter sammen med andre, der man har kun forpliktet seg til det man klarer å levere. Samarbeid med Videregående skoler og høyskole/universitet er viktig med tanke på rekruttering av samiskspråklig fagkompetanse, der vi synliggjør mulighetsrommet innen museale fagområder.

Samisk språk er et område som sametinget vektlegger i kriteriene for driftstilskudd. Museene og samisk kunstmagasin må synliggjøre samisk språk mer enn tidligere, og en måte å gjøre det på er å bruke den samiske språket man har mer aktivt enn tidligere. Selv om det ikke konkretiseres mer, vil vi bruke språket med aktivt på de ulike SoMe kanalene vi har og også i vår dialog med media og andre.

Sosiale medier (SoMe) er viktig for å synliggjøre RDMs museer og magasin sitt arbeid til et større publikum. Dette er områder som vil jobbes mer med i det inneværende år jamf. markedsstrategi arbeidet.

Ett annet område som er viktig å bygge opp, er Bygningsvern. Her er et område som er mangelfullt på et generellt grunnlag, og det er viktig å bygge opp fagområdet.

1. Forslag til vedtak:

*Aktivitetsplanen til RDM godkjennes med følgende hovedprioriteringer pr avdeling i RDM (skjemaet til sametinget):*

***Avdelingenes hovedprioriteringer 2022-2023***

***Administrasjon***

1. *Følge opp byggesaken i Karasjok*
2. *Digitalisering av arkiv*
3. *Løfte opp bygningsvern og konservering*

***Sámiid vuorká-Dávvirat/De Samiske Samlinger:***

1. *50 års jubileum og trommemarkering*
2. *Byggesak: samlokalisering av SVD og Kunstmagasinet*
3. *Lokalt samarbeid*

***Porsáŋggu musea/Porsanger museum/Porsangin museumi***

* + - 1. *Formidling*
      2. *Strategisk planlegging: Arenautvikling, formidling og markedsføring*
      3. *Organisering og Primus registrering av gjenstandssamlingen*

***Jáhkovuona mearrasámi musea/Kokelv sjøsamiske museum***

1. *Jubileum 30 år jubileum*
2. *Samlingsforvaltning og Primus*
3. *Lokalt samarbeid*

***Guovdageaidnu gilišillju / Kautokeino bygdetun***

1. *Dokumentasjon av Alta-Kautokeino vassdrag saka*
2. *Restaurering av stabbur og Máze Zion*
3. *Lokalt samarbeid*

***Dáiddamágasiidna/Kunstmagasinet***

1. *Oppfølging av byggesak for nytt museumsbygg*
2. *Registreringer av kunstinnkjøp i Primus og offentliggjøring i DigitaltMuseum*
3. *Optimalisering og utvidelse av magasineringsrom*
4. Vedtak: Aktivitetsplanen til RDM godkjennes med følgende hovedprioriteringer pr avdeling i RDM:

**Avdelingenes hovedprioriteringer 2022-2023**

**Administrasjon**

1. Følge opp byggesaken i Karasjok

2. Digitalisering av arkiv

3. Løfte opp bygningsvern og konservering

**Sámiid vuorká-Dávvirat/De Samiske Samlinger:**

1. 50 års jubileum og trommemarkering

2. Byggesak: samlokalisering av SVD og Kunstmagasinet

3. Lokalt samarbeid

**Porsáŋggu musea/Porsanger museum/Porsangin museumi**

1. Formidling

2. Strategisk planlegging: Arenautvikling, formidling og markedsføring

3. Organisering og Primus registrering av gjenstandssamlingen

**Jáhkovuona mearrasámi musea/Kokelv sjøsamiske museum**

1. 30 år jubileum

2. Samlingsforvaltning og Primus

3. Lokalt samarbeid

**Guovdageaidnu gilišillju / Kautokeino bygdetun**

1. Dokumentasjon av Alta-Kautokeino vassdrag saka

2. Restaurering av stabbur og Máze Zion

3. Lokalt samarbeid

**Dáiddamágasiidna/Kunstmagasinet**

1. Oppfølging av byggesak for nytt museumsbygg

2. Registreringer av kunstinnkjøp i Primus og offentliggjøring i DigitaltMuseum

3. Optimalisering og utvidelse av magasineringsrom

**Sak 10-2022 Strategi for RDMs markedsarbeid**

1. Dokumenter:

* Merkevareplattform, En strategi for RDMs markedsarbeid

1. Saksutredning:

Styret vedtok i sak 29/20 Arctic Prime AS til å utvikle en markedsstrategi, gjennom en prosess på tre nivåer der første nivå er en prosess med identifisering av de ulike strategier, konsept og merkevare – som man allerede har (logo, visjon ol som allerede ligger i ulike planer og strategidokument). Andre nivået er å systematisere, ser på plattformer sosiale medier og webside o.l., ser på alternativer, kartlegge budskap og strategi for de forskjellige kanalene og identifisere kunnskap og kundesegment. Tredje og siste nivå handler om å skape en gjennomføringsplan for markedsføringen. Markedsstrategien kommer igjennom denne siste prosessen.

Arctic Prime har ledet 4.workshops I løpet av 2021, der arbeidsgruppen bestående av en ansatt pr lokalitet (Karasjok, Kokelv, Kautokeino og Porsanger) har jobbet med strategien.

Vi har sett på RDMs samfunnsrolle og våre målgrupper, vårt fokus på formidling og synlighet, spesielt gjennom sosiale medier (SoMe). Det har vært gjennomført undersøkelse som grunnlagsmateriale, der en masterstudent har sett på RDMs markedsføring og omdømme. Vi har også jobbet med merkevareplattform for SoMe, med utgangspunkt av RDMs logo tilpasset design. Vi har prøvd oss på SoMe kanalene underveis i arbeidet, og i løpet av 2021 har RDMs følgere økt.

Facebook: RDM økt med 460 følgere, SVD økt med 63 følgere, GG økt med 858 følgere, PM økt med 84 følgere, JMM økt med 264 følgere. På Instagram har RDM økt med 150 følgere, SVD økt med 255 følgere, GG økt med 138 følgere, PM økt med 314 følgere og JMM med 278 følgere. KOKELV med sine ca 100 innbyggere, har altså 1018 følgere på Instagram!

I tillegg har RDM tatt i bruk TikTok med 164 følgere. Andre medier er Podcast, Vappus, You Tube og Digitalt Museum.

På sikt forventer vi at den markedsføringen vi gjør på SoMe, kanaliserer til fysiske besøk på museene våre. Det er forventet at det vil ta tid før vi er tilbake til besøkstall som var før pandemien.

1. Forslag til vedtak: Merkevareplattform og strategiplanen godkjennes
2. Vedtak: Forslag til vedtak godkjent

**Sak 11-2022 Data Management Plan**

1. Dokumenter:

* Data Management Plan

1. Saksutredning:

**Bakgrunn**

I 2019 startet RDM opp med prosjektet *Digital formidling* (*Sámi kultuvrra digitála gaskkusteapmi*). Dette prosjektet ble ledet av SVD og ble finansiert av Norsk kulturråd, prosjektet ble avsluttet i 2021. Et av delmålene i prosjektet var å lære å bruke 3-dimensjonal teknologi i museets formidling. I dette prosjektet lærte RDM av andre urfolksmuseer, ved å få vite hvilke erfaringer de har ved tilbakeføring av kulturarv. Vi søkte midler fra Sametinget for å kunne investere i 3D skanner verktøy. I 2020 brukte RDM midlene fra Sametinget til å kjøpe to 3D skannere, og de ansatte ble kurset i å bruke disse. I 2020 skaffet RDM seg et eget nettsted for 3D formidling i plattformen Sketchfab ([RiddoDuottarMuseat (@RiddoDuottar) - Sketchfab](https://sketchfab.com/RiddoDuottar)). Denne brukes av museer rundt om i hele verden for å vise fram museumsgjenstander i 3D. Denne brukes også i systemet til DigitaltMuseum i Norge. RDM kjøpte Sketchfab Premium profilen for to år, årene 2020-2022, med midlene fra samarbeidsprosjektet UArctic, der målet var å lære duodji-teknikker blant annet ved hjelp av 3D teknologi.

SVD initierte i 2020 et prosjekt om tilbakeføringen av samiske runebommer, vi inviterte med de største samiske museene og fikk midler fra Troms og Finnmark fylkeskommunes fond Arktis 2030. Samarbeidspartnere i prosjektet: museene Saemien Sijte, Árran og Siida. Gruppa som arbeidet med 3D var: museumsleder og prosjektleder Jelena Porsanger og prosjektarbeider Matthew Magnani (Harvard Universitet i 2020, UiT fra 2021).

**Utfordringer knyttet til forvaltning av 3D data**

Utstillingsgruppen laget fem 3D-modeller av runebommer. I forbindelse med skannearbeidet så oppdaget gruppen en utfordring i hvordan man skal forvalte og verne den 3D-dataen som samles opp ved 3D skanning. Utfordringen er særlig aktuell når det er snakk om runebommer og gjenstander som er knyttet opp mot åndelig kultur. 3D-data bør vernes mot utnyttelse og feilbruk. 3D-data gir muligheter for å printe 3D-modellene med en 3D printer og også endre/modifisere 3D-modellene.

Utstillingsgruppa så at det er behov for å lage råd og retningslinjer for forvaltning av 3D-data, som RDM museer begynner å bruke i sitt arbeide. Å dele 3D-datafiler utenfor museene er den største utfordringen. Utstillingsgruppa har vært i kontakt med samiske jurister, blant annet Ánde Somby (UiT), og har utarbeidet en tekst for rådene.

Deretter har SVD invitert samarbeidsmuseene og også Ájtte museet i Sverige for å snakke om forslaget til råd for forvaltning av 3D-data. Alle de samiske museene deltok i løpet av 2021 på møter om 3D-data forvaltning som SVD arrangerte. Det siste møtet var 07.02.2022.

**Sammendrag av RDMs råd for forvaltning og deling av 3D data**

Disse rådene er grunnlaget for en forsiktig og nøye gjennomgang av hva som skal gjøres når museet ønsker å dele samers og andre urfolks kulturarv ved 3Dimensjonale data. Særlig når det er snakk om 3D-modeller av gjenstander fra museumssamlinger. Rådene for bruken av 3D-modeller følger arbeidsmålene som samiske institusjoner har, som er å styrke det samiske samfunnet, verne og fremme samisk kultur. 3D-data er en moderne teknologi og man bør være bevisst i bruken og forvaltningen av den slik at man hindrer at 3D-produktene utnyttes eller/og brukes feil.

Når det gjelder museumsutstillinger, undervisning og tilbakeføring så har 3D-teknologien et stort potensial. Urfolk og deres kulturinstitusjoner og museer har som mål å verne om kulturarven. Derfor er det i en urfolkskontekst ikke greit at 3D-modeller av gjenstander og kulturarv er åpne og tilgjengelige for alle (open acess). 3D-data rådene skal sikre at 3D-materialenes eierskap, brukerrettigheter og opphavsrett ivaretas.

Dersom museet bestemmer seg for å dele enkelte 3D-modeller med ulike grupper eller med enkeltindivider, så bør museet tilby muligheten for å se 3D-modellen gjennom bestemte programmer som krever innlogging via nett. Dermed har brukeren mulighet for å besøke nettsiden og se på 3D-modellen digitalt, men programmet gir ikke mulighet for å lagre 3D-modellen (nedlastning) på noen som helst datamaskin.

Dersom museet velger å vise en 3D-modell offentlig på nett eller gjennom andre programmer f.eks. DigitaltMuseum, Sketchfab og lignende, så blir 3D-modellene automatisk å finne i søkemotorer på internett (search engine). Museene må se til at institusjonene har retningslinjer for lagring av 3D-data filer på museenes data-server. De må være bevisste på å begrense bruken av 3D-modeller slik at ikke utenforstående brukere kan hente 3D-modellene og filene til eget bruk uten tillatelse fra museet.

Vilkår når museer bestemmer om de skal dele enkelte 3D-modeller: (1) museumsansatte må vurdere hvorvidt 3D-modellen skal deles eller ikke, både til private personer og institusjoner og (2) uavhengig av om 3D-modellen er offentlig tilgjengelig, så skal ikke 3D modellene være åpne og mulige å hente (not downloadable). Når museet deler 3D-data filer med brukere, så bør det lages en avtale mellom partene der man vurderer formålet bruken av 3D-data filene har og som forhindrer at 3D-dataene brukes til et annet formål. Avtalen bør begrense brukertiden og vurdere hvilken dato alle 3D-data filene skal slettes fra brukerens datamaskiner, ved prosjektets slutt.

1. Forslag til vedtak:

Styret for RDM godkjenner “Råd for forvaltning og deling av 3D-data”( “3D-dáhta hálddašeami ja juohkima neavvagiid”). Det er avdelingslederne ved RDM som har ansvaret for at rådene brukes i det daglige arbeidet. Direktøren i RDM ser til at RDM fungerer etter rådene.

1. Vedtak: Forslag til vedtak godkjent

**Sak 12-2022 Budsjettinnspill 2023**

1. Dokumenter:
2. Saksutredning:

RiddoDuottarMuseat har over år sendt inn budsjettinnspill til Sametinget, fylkeskommunen og kommunene. I disse innspillene redegjøres det for RDMs museenes situasjon og hva som må til for en positiv utvikling. Skal RDM få den utviklingen som er ønsket, ikke bare for RDM – men for befolkningen, så krever det at RDM får dekt kostnader man har i dag og samtidig også har nye midler til utvikling. Er det ønske om å skape mer aktivitet og tilbud til befolkningen, bevare samlinger for kommende generasjoner og skape nye arbeidsplasser i lokalsamfunnet vil det kreve at museene tildeles nok midler. Når den økonomiske utviklingen ikke kommer, vil det dermed tilsi at det ikke forventes mer fra museene – hverken av aktivitet eller arbeidsplasser.

RDM har i en årrekke ikke fått dekt pris- og lønnsvekst på noen av de kommunale tilskuddene. Dette betyr at selv om kronebeløpet er det samme, er kroneverdien blitt mindre. I realiteten er bidraget fra kommunen blitt mindre. Fylkeskommunen har aldri bidratt med den fordelingen som skulle vært mellom statlig og regionalt bidrag (60/40-fordeling). Finnmark fylkesting gjorde et vedtak i 2018 (sak 45), *at de blant annet skulle prioritere de museene som får minst fra Finnmark fylkeskommune. Vedtaket omtaler også at fylket så for seg en fordeling av det regionale 40% med 20% på fylket og 20% på kommunene.* De som får minst bidrag fra fylket er de samiske museene.

Pr januar 2022 vet vi fortsatt ikke hvor mye fylkeskommunen vil bidra med, og RDM har derfor budsjettert med samme beløp som i 2021 (kr. 515.844). Dette tilsvarer 3,5 % av totalbudsjettet på kr. 14.862.725, - (ekskl. Innkjøpskomiteens midler og andre øremerkede midler fra sametinget). Kommunenes bidrag er på 6,5 %. Dette innebærer at Sametinget bidrar med 90 % av RDMs totale driftstilskudd. Hvis fylket skulle fulgt opp eget vedtak med 20%, så skulle deres bidrag til driftstilskudd vært på nesten 3 millioner kr. Dette illustrerer hvor langt det er mellom intensjon (ord) og realitet (regnskap).

Arbeidsforholdene til de ansatte blir derfor deretter. Det er forventinger til museene fra lokalsamfunn til internasjonalt reise- og kulturliv, som de samiske museene ikke har økonomiske og menneskelige ressurser til. Det blir derfor et jag etter prosjektmidler. Konsekvensen er slitne medarbeidere og deretter reduksjon på aktivitet- og tilbudsnivå.

Det er viktig at både fylke og kommuner ser potensialet dem har ved at museene er lokalisert i deres kommuner. Det er å vise vilje til å bygge opp et kulturelt tilbud til sine innbyggere, samt å verdsette de arbeidsplassene museene skaper gjennom faste stillinger, prosjektstillinger sommerjobb for ungdom og arbeidspraksisplasser for personer innad NAV/Aksis. – for ikke å snakke om det tilbudet museene gir til lokalt reiseliv! Museene bidrar positivt til sine lokalsamfunn på mange måter i samtiden, selv om en av museenes viktigste samfunnsroller er å bevare samlinger for de kommende generasjoner. Museum og arkiv er de som jobber med et langtidsperspektiv, over mange tiår og generasjoner som få andre gjør i dagens samfunn.

Bygningsvern er et område som er viktig for RDM. Det er få personer med bygningsvernkompetanse på de samiske museene, der RDM har en kvalifisert person som er ansatt som driftstekniker. Vi ser økende behov for mer tid og ressurser på bygningsvern, og det er viktig for RDM å etablere en 100% stilling for bygningsvern. Dette vil sikre bygningsvernarbeidet i RDMs forvaltningsområde, og ikke bare på RDMs bygg. Vi ser en økt etterspørsel om bistand til andres bygg, som for eksempel Máze Zion-prosjektet. Med hjelp av økt bevilgning fra fylket vil RDM etablere denne stillingen og bygge opp bygningsvern som fagområde i RDM. Flere av strategiene i tidligere Finnmark fylkesting vedtak fra 45/18, omtaler bygningsvern som et satsningsområde.

Det er absolutt nødvendig at fylket følger opp tidligere vedtak i Finnmark fylkesting. RDM har for 2022 sendt innspill på budsjett på kr 1 500 000,- og opprettholder dette innspillet. Dette vil tilsvare en prosent økning fra 2022 til 2023 på 191%, og er nødvendig hvis det skal være mulig å satse på bygningsvern.

Det er også nødvendig at kommunene som ikke ilegger pris- og lønnsvekst i sitt årlige faste driftstilskudd gjør det som et minimum. Slik situasjonen er nå, får lokalmuseene i realiteten dårligere økonomi enn tidligere år når tillegg av konsumprisindeks unnlates år etter år. RDM har for 2022 sendt innspill på kommunalt samlet økning på ca. 30%, og opprettholder behovet til 2023.

Samisk kunst har stor nasjonal og internasjonal oppmerksomhet. Gjennom statens (KUD) tiltakspakke til kunstnere, har Sametingets Innkjøpskomite fått 7 millioner kroner til innkjøp av samisk kunst, som kommer i tillegg til sametingets årlige bevilgninger på 400 000,-

Dette har medført merkostnader til leie av lokaler og merarbeid på kunstmagasinet uten at dette merarbeidet er kompensert med midler til flere menneskelige ressurser. RDM har derfor innenfor eksisterende budsjett opprettet en ny 100% stilling på kunstmagasinet for å kunne håndtere oppgavene forsvarlig. Dette går utover øvrig aktivitet i RDM, og det er en forventing om at denne merkostnaden dekkes inn av staten. Sametinget har bevilget kompensasjon for økt husleie.

I Sametingets plenumsvedtak i sak 29/21 lover sametinget *å følge opp tilskuddet til RiddoDuottarMuseat som følge av større aktivitet og behov for mer ressurser knyttet til økt formidling og tilfredsstillende samlingsforvaltning.* Det er nødvendig at sametinget iverksetter dette allerede nå og trinnvis øker bevilgningen til RDM over noen år. I denne omgang, for 2023, er det nødvendig at sametinget dekker inn de økonomiske kostnadene for menneskelige ressurser på kunstmagasinet for å ha en tilfredsstillende samlingsforvaltning av kunstsamlingen.

RDMs innspill til Sametinget for neste års tilskudd er derfor i tillegg til pris- og lønnsvekst (5,3%), starte oppbyggingen av RDMs ressurser med kr 500 000 årlig økning. RDM ber sametinget om et driftstilskudd på kr. 14.764.991, -, som er en økning på kr. 1.217.991, - i forhold til driftstilskudd for 2022.

**Økonomiske forutsetninger 2023**

|  |  |  |  |  |
| --- | --- | --- | --- | --- |
| **Bevilgninger** | **Andel 2022** | **Andel 2023** | **Økning 2022-> 2023** | **Fordeling** |
| Sametinget | 13 547 000 | ***14.764.991*** | 9% | 84,3% |
| Troms- og Finnmark Fylkeskommune | 515 844 | ***1.500.000*** | 191% | 8,6 % |
| Kommuner | 960 881 | ***1.250.000*** | 30% | 7,1% |
| **Totalt** | 15.023.725 | **17.514.991** |  | 100% |

1. Forslag til vedtak:

RDM oppfordrer sametinget til å øke driftstilskudd med 9%, til kr. 14.764.991, - for år 2023.

RDM oppfordrer Troms- og Finnmark fylkeskommune til å øke driftstilskuddet med 191%, til kr. 1 500 000,-

RDM oppfordrer kommunene i RDMs forvaltningsområde til å øke driftstilskuddet med 30%.

1. Vedtak:

RDM oppfordrer sametinget til å øke driftstilskudd med 9% til år 2023.

RDM oppfordrer Troms- og Finnmark fylkeskommune til å øke driftstilskuddet fra 3,43 % til 8,6 % av total finansieringen, for å komme nærmere en 40-60 % fordeling mellom stat og region.

RDM oppfordrer kommunene i RDMs forvaltningsområde til å øke driftstilskuddet med 30%

**SAK 13-2022 Årlige lønnsforhandlinger mellom styret og direktør**

1. Dokumenter

* Vedtak lønnsforhandling

1. Saksutredning

I sak 15/18 ble styrets leder og nestleder delegert fullmakt til å forhandle lønn med direktør.

Direktøren fremla ett lønnstrinn som krav til forhandlingene i år, for å ikke komme i tilbake til en situasjon der lønnsnivåene i RDM blir hengende etter tilsvarende institusjoner, og som krever større inngrep i museets økonomi for å ta nivået igjen senere. Direktøren orienterte styreleder og nestleder om at hun er fornøyd med sin arbeidskontrakt slik den foreligger.

1. Forslag til vedtak

Styreleder fremmer forslag til vedtak: Forhandlingsprotokoll 2022 godkjennes.

1. Vedtak: Forhandlingsprotokoll 2022 godkjent

**4. DISKUSJONSSAKER**

Ingen saker

**5. OPPSUMMERING**

**Sak 14-2021 Eventuelt**

Ingen saker

Referatet bekreftes riktig:

\_\_\_(sign.)\_\_\_\_ \_\_\_\_\_\_(sign.)\_\_\_\_\_

Sten Magnar Nikodemussen Svein Atle Somby

Styremedlem Styremedlem